cyanic-selkie/wikianc huggingface dataset:
Məhəmməd ibn Əbu Bəkr
Bioqrafiya
Məhəmməd ibn Əbu Bəkr Misirdə xeyli vaxt keçirir və Misir hökmdarı İbn Əbu Sərhin fəaliyyətindən üçüncü xəlifə Osman ibn Əffana şikayət edən bir heyətin tərkibində idi. Xəlifə Misir valisini dərhal işdən çıxaracağını və onun yerinə Məhəmməd ibn Əbu Bəkri təyin edəcəyini vəd edir. Misirə qayıdan nümayəndə heyətinin üzvləri İbn Əbu Sərhdən Osmanın adından göndərilən məktubundan xəbər tutdular və orada Osman Məhəmməd ibn Əbu Bəkr və dostlarının edam edilməsini əmr etdi. Heyət üzvləri Mədinəyə qayıdıb Xəlifənin evini mühasirəyə aldılar. Əvvəlcə Muhəmməd ibn Əbu Bəkr də Osman ibn Əffana qarşı qiyamda iştirak etdi, lakin Osmanın evinin mühasirəsində iştirak etməklə öz səhvini anlayaraq tövbə etdi və üsyanı tərk etdi. Buna baxmayaraq, Osmanın evinə daxil olan bir qrup üsyançıya rəhbərlik etmişdir.
Siffeyn döyüşündən sonra Əli Məhəmmədi Misirə vali təyin edir. 658-ci ildə Suriya valisi Müaviyə ibn Əbu Süfyan Əmr ibn Ası 6000 nəfərlik ordunun başında Məhəmməd ibn Əbu Bəkrə qarşı göndərir. Məhəmməd Əlidən kömək istəyir. Əli Misir yolunda vəfat edən Malik Əştəri Misirə göndərir. Şiələr Malikin Müaviyə tərəfindən zəhərləndiyinə inanırlar.
Qahirədə məscidlərdən birində dəfn olunmuşdur.
EPANET
EPANET, Amerika Birləşmiş Ştatlarının Ətraf Mühitin Mühafizəsi Agentliyinin (EPA), Su Təchizatı və Su Resursları Şöbəsi tərəfindən hazırlanan, pulsuz , su paylama sistemini modelləşdirmə proqram paketidir. Təzyiqli boru şəbəkələrində hidravlik və su keyfiyyəti davranışlarının uzun müddət simulyasiyasını həyata keçirir. "Dağıtım sistemləri içərisində içməli su tərkibindəki hissələrin hərəkəti və taleyi haqqında anlayışımızı yaxşılaşdıran bir araşdırma vasitəsi" olaraq hazırlanmışdır. EPANET ilk dəfə 1993 -cü ildə ortaya çıxdı.
EPANET 2 həm müstəqil bir proqram olaraq, həm də açıq mənbəli alət dəsti olaraq mövcuddur ( C-də yazılmış arayüzü vardır ). Hesablama mühərriki daha güclü, özəl paketlər hazırlayan, daha çox GIS mərkəzli, bir çox proqram şirkəti tərəfindən istifadə olunur. Şəbəkə topologiyası, su istehlakı və nəzarət qaydalarını təmsil edən EPANET ".inp" giriş fayl formatı bir çox pulsuz və kommersiya modelləşdirmə paketləri tərəfindən dəstəklənir. Buna görə də, şübhəsiz ki, sənaye standartı hesab olunur.
Özəllikləri
EPANET, şəbəkə giriş məlumatlarını düzəltmək, hidravlik və su keyfiyyəti simulyasiyalarını işlətmək və nəticələri müxtəlif formatlarda görmək üçün inteqrasiya olunmuş bir mühit təmin edir. EPANET, istənilən ölçülü sistemləri idarə edə biləcək tam təchiz olunmuş və uzun müddət hidravlik analiz təmin edir. Proqram, eyni zamanda, məkan və zamana görə dəyişən su tələbatını, sabit və ya dəyişkən sürət nasos larının simulyasiyasını və dirsəklər və quraşdırmalar üçün kiçik yük itkiləri də hesablayır. Modelləşdirmə, borulardakı axınlar, qovşaqlardakı təzyiqlər, bir çirkləndiricinin yayılması, xlor konsentrasiyası, suyun yaşı və hətta alternativ ssenari təhlili kimi məlumatlar verir. Bu, nasos enerjisini və dəyərini hesablamağa və sonra bağlama,  təzyiqi yoxlayıcı və təzyiq tənzimləyici də daxil olmaqla müxtəlif növ qapaqları modelləşdirməyə kömək edir.
EPANET-in su keyfiyyəti modelləşdirmə funksiyası istifadəçilərə zamanla şəbəkədə yayılan reaktiv və ya reaktiv olmayan izləyici materialın hərəkətini təhlil etməyə imkan verir. Proqram, borudan-boruya əsasına görə dəyişdirilə bilən qlobal reaksiya nisbətinin əmsalından istifadə edir. Saxlama tankları tam qarışıq və ya iki bölməli reaktor kimi modelləşdirilə bilər.
Boru seqmentlərində yük itkisi
EPANET hidravlik mühərriki üç düsturdan birini istifadə edərək borular boyunca yük itkilərini hesablayır:
Boru seqmentinin yük itkisi tənliyi şəbəkə həllində istifadə edildiyindən yuxarıdakı düstur bütün model üçün seçilir.
Şəbəkə həll edən
EPANET tərəfindən istifadə olunan şəbəkə hidravlikası, əvvəlcə Todini və Pilati tərəfindən təklif olunan "Gradient Metodundan" istifadə edir bu da Newton -Raphson metodunun bir variantıdır.
Uyğunluq
EPANET, əksər su paylama sistemi modelləri üçün hesablama mühərriki olaraq istifadə olunsa da, əksər modellər EPANET -in hesablama mühərrikinə əsaslanan hidravlik modelləşdirmə paketlərində hazırlanır və saxlanılır. Əsas hidravlik modelləşdirmə paketlərindən bəziləri bunlardır:
Diplomat (roman)
'''
Diplomat romanı— 1949-cu ildə Ceyms Oldric tərəfindən 1945-46-cı illərdə Cənubi Azərbaycanda baş vermiş müstəqillik hərəkatı haqqında yazılıb. Romanın baş qəhrəmanı həyatının böyük hissəsini Cənubi Azərbaycanda keçirmiş Mak-Qreqordur və bu obrazın protatipi Ceymc Oldricdir. Hadisələr Soyuq Müharibə dövründə cərəyan edir.
Romanın qısa məzmunu
Roman Britaniyanın Mak-Qreqor və Britaniyalı diplomat Esseksin İranda,o cümlədən,Cənubi Azərbaycanda baş vermiş üsyan nəticəsində Rusiyaya səfər etməsi ilə başlayır. Mak-Qreqor ixtisasca geoloq olsa da, Rus, İran və Azərbaycan dillərini bildiyinə görə Essekslə birlikdə gedir. Onların fikrincə, Cənubi Azərbaycanın güclənməsində Rusiyanın böyük rolu var idi. Buna görə də, bu məsələni həll etmək üçün Esseks Kremldə Molotovla görüşür. Yanlız bu görüş onlar üçün uğurlu olmur. Onlar geri dönmə qərarı aldığı zaman, Stalin onları görüşə dəvət edir. Bu görüşün nəticəsində Mak-Qreqor və Esseks İrana (Cənubi Azərbaycana) səfər etməli olur. Onlar əvvəlvə İrana gedirlər. Daha sonra, onlar Cənubi Azərbaycana yola düşürlər. Onlar Zəncanda üsyan tərəfdarları ilə qarşılaşırlar. Romandakı Azərbaycanlı qəhrəman üsyan tərəfdarlarıdan biri olan Cavad Qoçəlidir. O Esseksə bu torpaqların Azərbaycanın olduğunu və onların müstəqillik əldə etmək üçün heç bir ölkədən kömək almadığını söyləyir. Bu görüştən sonra Mak-Qreqor və Esseks Zəncanın valisi ilə görüş keçirirlər. Görüşdə Cavad Qoçəli və kapitan da iştirak edir. Yanlız Zəncanın valisinin onlara verdiyi sözə əməl etməyib kapitanı və Cavad Qoçəlini döydürtməsi Esseksi əsəbləşdirir və onlar buradan uzaqlaşırlar. Esseksin Britaniyaya qayıdanda yazdığı məqalədə, Azərbaycanlıların Rusiyadan kömək aldığı və onların səfərləri boyunca rus əsgələrlə qarşılaşdığı deyilir. Bu hadisə Mak-Qreqoru əsəbləşdirir və o, The Times qəzetinə bir məqalə yazıb göndərir. Bu məqaləyə o, Azərbaycanda gördükləri doğru məlumatları qeyd edir.
Nəticədə, Lord Esseksin nüfuzu sarsılır, öz işindən məhrum olur və həyatının geri qalanını New Yorkda keçirir. Mak-Qreqor isə Cavad Qoçəlinin ona etdiyi təklifi qəbul edir və Cənubi Azərbaycana öz ixtisası üzrə işləməyə gedir.
Qocalar (film, 2008)
Qocalar — Azərbaycan filmi.
Məzmun
Film qocalığın doğurduğu psixoloji amillərin insan həyatına təsirindən bəhs edir. Uzun müddət bir yerdə yaşayan ər-arvadın həyatı əks olunur. Təxminən 60-70 yaşında olan bu cütlüyün övladları yoxdur. Kişi meylini ev bitkilərinə salıb, evdə çoxlu bitki saxlayır. Qadın isə evdar qadındır, özünü ev işlərinə həsr edib. Qadın ərindən diqqət gözləyir, çalışır ki, ərini bitkilərdən yayındırıb, özünə cəlb etsin. Amma buna nail ola bilmir.
Bir dəfə qadın təsadüfən ərinin dibçəklərindən birini salıb sındırır. Kişi hay-küy salır, isterika yaradır və güllərini öz otağına yığıb, evi bölür. Qadın başa düşür ki, bu cür yaşamaq mümkün deyil və televizorda reklamını gördüyü qocalar evinə gedir. Bu qocalar evi vərdiş etdiyimiz dağınıq, uçuq, hamının yadından çıxmış qocalar evi deyil. Çox təmtəraqlı, romantik auralı bir qocalar evidir. Qadın burada qoca bir polkovniklə tanış olur. Amma qadın qocalar evində də sıxılmağa başlayır. Kişi də evdə darıxır, etdiyi hərəkətdən peşman olur. Film qadının evə qayıtması ilə bitir.
Film haqqında
Azərbaycan Respublikası Mədəniyyət və Turizm Nazirliyinin təşkilatçılığı ilə 2008-ci il yanvarın 10-dan aprelin 10-a qədər "Bu meydan, bu ekran 2008" kinolayihələr müsabiqəsi keçirilib. Müsabiqə gənc nəslə vətənpərvərlik ruhu aşılayan yüksək səviyyəli bədii filmlər yaratmaq, Qarabağ müharibəsi mövzusunu kino vasitəsilə əks etdirmək, eləcə də kinematoqrafiya sahəsində çalışan gənclərə özlərini sınamaq üçün imkan yaratmaq məqsədilə təşkil olunmuşdu. Müsabiqədə iştirak etmək üçün 45 layihə təqdim olunub, onlardan 7-si seçilib. "Qocalar" da bu 7 qalibdən biridir.
Elxan Ramazanov
Elxan Ramazan oğlu Ramazanov — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Elxan Ramazanov 2000-ci il yanvarın 25-də Zaqatala rayonunun Danaçı kəndində anadan olub.
2007-2016-ci illərdə Danaçı kənd tam orta məktəbində, 2016-2019-cu illərdə Azərbaycan Texniki Universitetinin nəzdində Bakı Texniki Kollecində təhsil alıb. Subay idi.
Hərbi xidməti
Elxan Ramazanov 2019-cu ildə müddətli həqiqi hərbi xidmətə çağırılıb.
Vətən müharibəsinə qədər Azərbaycan Silahlı Qüvvələrinin “N” saylı hərbi hissəsində xidmət edirdi.
Elxan Ramazanov oktyabrın 18-də cəbhənin Ağdam istiqamətində gedən döyüşlər zamanı yaralanıb. Bakı şəhərində yerləşən hərbi hospitalda komada olub. Dörd dəfə əməliyyat olunmasına baxmayaraq oktyabrın 22-də şəhid olub. Zaqatala rayonunun Danaçı kəndində torpağa tapşırılıb.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Elxan Ramazanov ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 18.12.2020-ci il tarixli Sərəncamına əsasən Elxan Ramazanov ölümündən sonra "Cəsur döyüşçü" medalı ilə təltif edildi.
Ağxaç
Ağxaç - İrəvan quberniyasının Şərur-Dərələyəz qəzasında, indi Paşalı (Əzizbəyov, Vayk) rayonunda kənd, türk mənşəli toponim
Haqqında
Ağxaç kəndi İrəvan quberniyasının Şərur-Dərələyəz qəzasında, indi Paşalı (Əzizbəyov, Vayk) rayon mərkəzindən 12 km cənub-şərqdə, Horadiz (Qaradüz) kəndinin yaxınlığında yerləşirdi. Burada 1831-ci ildə 37 nəfər yalnız azərbaycanlı yaşamışdır. XIX əsrin 50-60-cı illərində kəndə ermənilər köçürüldükdən sonra qarışıq kəndə çevrilmişdir. Kənddə ermənilərlə yanaşı, 1873-cü ildə 140 nəfər, 1886-cı ildə 195 nəfər, 1897-ci ildə 242 nəfər azərbaycanlı yaşamışdır. 1904, 1914, 1916-cı illərdə siyahıyaalmada azərbaycanlı və erməni əhalisi qarışıq şəkildə göstərilmişdir. 1918-1919-cu illərdə azərbaycanlılar erməni təcavüzünə məruz qalaraq deportasiya olunmuşdur. İndiki Ermənistanda sovet hökuməti qurulandan sonra azərbaycanlıların müəyyən qismi doğma torpaqlarına dönə bilmişdir. Burada 1926-cı ildə 12 nəfər azərbaycanlı yaşamışdır. 1928-1929-cu illərdə azərbaycanlılar kənddən sıxışdırılıb çıxarılmışdır. 1930-cu ildən burada yalnız ermənilər yaşayır.
Toponim, türk dilinə «kiçik, balaca» mənasında işlənən ağ sözü ilə Azərbaycan dilində «qoyun, mal yatağı» mənasında işlənən arxac sözünün təhrifi əsasında yaranan xaç sözündən əmələ gəlmişdir. Kəndin qədim adı Ağarxac olmuş, zaman keçdikcə Ağxaç formasını almışdır. Relyef əsasında yaranan mürəkkəb quruluşlu toponimdir.
Kreşi
Kreşi  — Fransa da kommuna, Overn regionunda yerləşir. Departament — Alye. Varen-syur-Alye kantonuna daxildir. Kommunanın dairəsi — Vişi.
INSEE kodu — 03091.
Əhalisi
2008-ci ildə əhalinin sayı 473 nəfər təşkil edirdi.
İqtisadiyyatı
2007-ci ildə əmək qabiliyyətli 303 nəfərin (15-64 yaş arasında) 231 nəfəri iqtisadi cəhətdən fəal, 72 nəfər hərəkətsiz (fəaliyyət göstərici 76,2%, 1999-cu ildə 67.9%) olmuşdur. Fəal 231 nəfərdən 213 nəfəri (117 kişi və 96 qadın), 18 nəfəri işsizdir (7 kişi və 11 qadın). Fəal olmayan 72 nəfər arasında şagird və ya tələbə, 25 nəfər təqaüdçü, 22 nəfər digər səbəblərə görə fəaliyyətsizdir.
İkinci Qala
İkinci Qala — Bakı şəhərinin Əzizbəyov rayonunun Qala qəsəbə inzibati ərazi vahidində qəsəbə. Azərbaycan Respublikası Milli Məclisinin 8 fevral 2000-ci il tarixli, 809-IQ saylı Qərarı ilə Bakı şəhərinin Əzizbəyov rayonunun Qala qəsəbə inzibati ərazi vahidi tərkibindəki İkinci Qala qəsəbəsi rayonun yaşayış məntəqələri uçot məlumatından çıxarılmışdır.
Toponimikası
Yaşayış məntəqəsi Böyük Vətən müharibəsindən sonrakı illərdə Bakı-Sabuncu dəmir yolu xəttindəki stansiya əsasında yaradılmış və Qala qəsəbəsindən fərqləndirmək üçün İkinci Qala adlandırılmışdır.
Zəncirli (kənd)
Zəncirli - İrəvan quberniyasının İrəvan qəzasında kənd adı.
Haqqında
1590-cı ilə və 1728-ci ilə aid mənbədə Zincirli kimidir. Başqa mənbədə Zincirlu kimidir. 1828-ci ilə aid mənbədə kəndin Abdulla Musa oğluna mənsub olması göstərilir 1828-1832-ci illərdə əhalisi qovulmuşdur. Sonra bir hissəsi geri qayıtmışdır. 1948-ci ildə kəndin azərbaycanlı əhalisi Azərbaycana köçürülmüş və kənd ləğv edilmişdir. Zəncirli dağının adındandır.
Həkəri sancağı
Dizaq sancağı — Liva-i Həkəri (Həkəri livası)Osmanlı İmperiyasının Gəncə-Qarabağ əyalətində inzibati–ərazi vahidi. İnzibati mərkəzi Dizaq idi.
Mənbə
«Gəncə-Qarabağ əyalətinin müfəssəl dəftəri»
Arazbar nahiyəsi
XIV əsr Elxanilər dövlətinin Arazbar tüməninin Arazbar nahiyəsi
1593 cü ildə Osmanlı İmperiyasının Gəncə-Qarabağ əyaləti Dizaq sancağı inzibati–ərazi nahiyə
1593-cü ildə Osmanlı dövləti Arazbar nahiyyəsinin oba, kənd, qışlaq və məzrələrini siyahıya alıb. Həmin siyahıdan çıxarış belədir
Kəndləri
Şah I. Abbas dönəmində Arazbar nahiyəsini Bayburtlu oymağı idarə etmişdir.
1727 ci ildə Osmanlı İmperiyasının Gəncə-Qarabağ əyalətində Arazbar livası inzibati–ərazi nahiyə
73 Kənd bulunmaqta 62 kənd boşdur və vergi verən
NGC 5198
NGC 5198, Yeni Baş Kataloqda qeydə alınmış qalaktikadır. Göy üzündə Tazılar bürcü istiqamətində yerləşir. E1 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Kadıkçan
Kadıkçan - Rusiya Federasiyasının Maqadan vilayətində yerləşən şəhər tipli qəsəbə. 2000-ci illərin əvvəlindən Kadıkçan - ruh şəhərdir.
Sevda Məmmədəliyeva
Sevda Yusif qızı Məmmədəliyeva — Azərbaycan Respublikasının Mədəniyyət Nazirinin müavini(1999-2023), alim, fəlsəfə elmləri doktoru, professor, əməkdar incəsənət xadimi, AMEA-nın müxbir üzvü (2001).
Həyatı
Sevda Yusif qızı Məmmədəliyeva 1946-cı il noyabrın 14-də Bakı şəhərində akademik ailəsində anadan olmuşdur. 1962-ci ildə Bakı şəhər 6 saylı orta məktəbi eksternat qaydası ilə və Bakı şəhər 2 saylı Uşaq Musiqi məktəbini bitirdikdən sonra Azərbaycan Dövlət Universitetinə (indiki Bakı Dövlət Universiteti) daxil olmuş, 1967-ci ildə Universiteti fərqlənmə diplomu ilə bitirmişdir. Elə həmin il Azərbaycan Respublikası Elmlər Akademiyasının aspiranturasına daxil olaraq elmi fəaliyyətə başlamışdır.
Namizədlik disertasiyasını müdafiə etdikdən sonra 1970–1983-cü illərdə Azərbaycan Respublikası Elmlər Akademiyasının elmi-tədqiqat institutlarında əvvəl kiçik elmi işçi, sonradan böyük elmi işçi vəzifələrində çalışmışdır. Bu illər S.Məmmədəliyeva böyük elmi işçi (1974) və dosent (1983) elmi adlarını alır.
S.Məmmədəliyeva 1983-cü ildən Azərbaycan Memarlıq və İnşaat Universitetində pedaqoji fəaliyyətə başlayaraq, ardıcıl olaraq dosent, professor, kafedra müdiri vəzifələrində işləyir. 1987-ci ildə S.Məmmədəliyeva Azərbaycan Respublikası Elmlər Akademiyasının Fəlsəfə və Hüquq İnstitutunda bir illik stajirovka keçir.
1994-cü ilin yanvar ayında Azərbaycan Respublikası Elmlər Akademiyasının Fəlsəfə və Hüquq İnstitutunun İxtisaslaşdırılmış elmi şurasında 090011 – "Sosial fəlsəfə" ixtisası üzrə doktorluq dissertasiyasını uğurla müdafiə edir və fəlsəfə elmləri doktoru elmi dərəcəsi alır (1994).
1996-cı ildə elm, mədəniyyət və təhsil sahəsində xidmətlərinə görə S.Məmmədəliyeva "Bilik" Azərbaycan Maarif Cəmiyyətinin medalı ilə təltif olunaraq akademik Yusuf Məmmədəliyev adına mükafatın laureatı olur.
1997-ci ildə S.Məmmədəliyevaya professor elmi adı verilir.
1999-cu ildə S.Məmmədəliyeva Azərbaycan Memarlıq və İnşaat Universitetinin kafedra müdiri vəzifəsinə seçilir.
S.Məmmədəliyevanın elmi fəaliyyəti müasir elm və təcrübənin ən aktual problemlərindən biri olan sosial fəlsəfə ilə bağlıdır.
S.Məmmədəliyevanın əsərləri yalnız Azərbaycanda deyil, xaricdə də elmi ictimaiyyət tərəfindən tanınmışdır. 1997-ci ildə sosial fəlsəfə üzrə silsilə işlərinə görə o, Beynəlxalq Ekoenergetika Akademiyasının həqiqi üzvü, 1999-cu ildə Rusiya Ekoloji Akademiyasının əcnəbi üzvü, 2000-ci ildə NOOSFERA Beynəlxalq Akademiyasının həqiqi üzvü seçilmişdir.
2001-ci ildə S.Məmmədəliyeva Azərbaycan Milli Elmlər Akademiyasının "Fəlsəfə" ixtisası üzrə müxbir üzvü seçilmişdir.
1998-ci ildə prezident seçkilərində Heydər Əliyevin vəkili kimi fəal iştirak etmişdir.
2023-cü il mart ayının 1-də Azərbaycan Respublikasının Prezidenti cənab İlham Əliyevin sərəncamı ilə Azərbaycan Respublikası mədəniyyət nazirinin müavini vəzifəsindən azad edilib.
1999-cu ildən başlayaraq, S. Məmmədəliyevanın bilavasitə iştirakı ilə mədəniyyət siyasəti sahəsində bir sıra milli və beynəlxalq elmi proqramlar işlənib hazırlanmışdır. Onların sırasında "Azərbaycan Mədəniyyətinin Dövlət Strateji İnkişaf Proqramı", "Yoxsulluğun Azaldılması və İqtisadi İnkişaf üzrə Dövlət Proqramı" mühüm yer tutur.
S.Məmmədəliyeva mədəniyyət sahəsində beynəlxalq elmi layihələrin koordinatorudur. Bunlardan Avropa Şurasının Mədəniyyət Komitəsi və Mədəniyyət Siyasəti üzrə Bonn Müqayisəli Tədqiqat İnstitutu (ERİCarts) ilə birlikdə həyata keçirilmiş "Azərbaycanda mədəniyyət siyasəti: əsas fakt və təmayüllərin kompendiumu" elmi layihəsi xüsusi qeyd olunmalıdır. Bu layihə əsasında hazırlanmış "Azərbaycan Respublikasında mədəniyyət siyasəti" elmi icmalı İnternet saytında (WWW. cultural policies.net) yerləşdirilmişdir. Kompendiumun onlayn versiyası 2002-ci ildə Kaliforniya Universitetinin "Sosial elmlər sahəsində ən yaxşı işə görə" mükafatına layiq görülmüşdür.
Avropa Şurasının "Stage" regional layihəsinin mühüm mərhələsi olan "Mədəni siyasət üzrə milli məruzənin müəlliflərindən biri S. Məmmədəliyevadır. Məruzə Avropa Şurası tərəfindən nəşr edilmiş, İnternet saytında yerləşdirilmişdir. (http://"culture.coc.int/ Restricted/cccult/enq /2002/ CDAİLT(2002)28A_E_Azeri. doc)
S.Məmmədəliyeva Avropa Şurasının "Münaqişənin mədəniyyət vasitəsilə aradan qaldırılması" və "Kiyev Təşəbbüsü", həmçinin UNESKO-nun "Mədəni çeşidlilik", "GUÖAM ölkələrinin mədəniyyət üzrə observatoriyası" proqramlarının milli koordinatorudur.
S.Məmmədəliyeva 1999-cu ildən Avropa Şurasının Mədəniyyət üzrə Rəhbər Komitəsinin üzvü, Mədəniyyət üzrə Komitənin bütün iclaslarının iştirakçısıdır. O, Komitənin Strasburqda keçirilən iclaslarında, Fransa, Rusiya, Portuqaliya, İsveçrə, Xorvatiya, Almaniya, Yunanıstan, Hollandiya, Türkiyə və s. ölkələrdə keçirilən beynəlxalq konfrans və simpoziumlarda çoxsaylı məruzələrlə çıxış edir. Bu konfrans və simpoziumların nəticələri üzrə materiallar nəşr olunmuşdur.
2007-ci ildə Avropa Şürasının Mədəniyyət üzrə Rəhbər Komitəsinin Bürosunun üzvü seçilmişdir.
Azərbaycan mədəniyyətinin inkişafının elmi bazasının yaradılması üçün onun son illərdə nəşr edilmiş əsərləri – "Azərbaycanda mədəniyyət siyasəti" (elmi icmal, 2002), "Azərbaycanın mədəniyyət siyasəti" (Avropa Şurasının "Stage" layihəsi əsasında, 2003), habelə "Qloballaşma dövründə mədəniyyət" (2004), "Mədəniyyət və insan" (2005) monoqrafiyaları xüsusi əhəmiyyət kəsb edir.
"Xoşməramlı səfir", "Mədəniyyətimizin və mədəni incilərimizin hamisi", "Kitabxanalar biliklər cəmiyyətində" və "Azərbaycan kitabxanaları XXI əsrin informasiya məkanında" kitabların tərtibatçısı olmuşdur.
Mükafatları
Sevda Məmmədəliyeva 2005-ci ildə Fransız Elmi Cəmiyyətinin medalına, 13 iyun 2008-ci ildə Fransanın "İncəsənət və Ədəbiyyat" ordeninin zabit dərəcəsinə, 5 iyun 2013-cü ildə İtaliya Respublikasının "Şərəf" ordeninə, 14 iyun 2015-ci ildə Avstriyanın elm və incəsənət üzrə fəxri xaç ordeninə layiq görülmüşdür. 28 yanvar 2016-cı ildə Azərbaycan mədəniyyətinin inkişafında xidmətlərinə görə 3-cü dərəcəli "Vətənə xidmətə görə" ordeni ilə təltif edilmişdir. . 01 avqust 2019-cı ildə UNESKO-nun Ümumdünya İrs Komitəsinin 43-cü sessiyasının Bakıda təşkili və keçirilməsində fəal iştirak etdiyinə görə 2-ci dərəcəli "Vətənə xidmətə görə" ordeni ilə təltif edilmişdir.—
Ailəsi
Sevda Məmmədəliyeva Yusif Məmmədəliyevin qızıdır.
Özbəkistan Dəmir Yolları
1 yanvar 2019-cu il tarixinə səhmdar cəmiyyətinin əsas yollarının ümumi uzunluğu 6950 kilometr olub ki, bunun da 2500 kilometri elektrikləşdirilib. Səhmdar cəmiyyətində 91 min nəfər çalışır.
Dəmir yolunun illik yük dövriyyəsi ölkədəki bütün nəqliyyat növlərinin ümumi yük dövriyyəsinin təxminən 25% -ni təşkil edir (2015-ci ildə Özbəkistanda bütün nəqliyyat növlərinin ümumi yük dövriyyəsi 88,9 milyard sum, dəmir yolu isə 22,9 milyard sum təşkil edir.).
Özbəkistan Dəmir Yollarının tarixi
Keçmiş Orta Asiya dəmir yolunun dağılmasından sonra Tacikistan və Türkmənistan dəmir yollarının müstəqilliyinin elan edilməsi nəticəsində anklav halına gələn dəmir yollarının bir-birinə bağlanması məsələsi ortaya çıxır. Daşkənddən fəaliyyət göstərən Özbəkistan dəmir yollarının əsas şəbəkəsi ilə əlaqəsi olmayan ən böyük anklav hissələri olan Qarakalpakıstan, Xazərm və Surxandərya bölgələrində dəmir yollarını meydana gətirir. 2016-cı ilə qədər yalnız Tacikistanın Suğd vilayətindən keçərək ana şəbəkəyə qoşulan Fərqanə Vadisindəki böyük bir qolun yanında Türkmənistan ərazisindən keçmək mümkündür. 1993-cü ildən etibarən Özbəkistan Dəmir Yollarının vəzaiti hesabına 2018-ci ilə qədər Özbəkistanın dəmir yolu sisteminin bütün anklav hissələrini birləşdirməyə imkan verən yeni magistral xətlərin inşasına başlanılır. Bu tədbirlər 2018-ci ilədək yerli sərnişin və yük nəqliyyatının böyük hissəsini təmin etməyə imkanı yaradır. 1993 Nukus - Kumşungül
1994 Kumşungül - Çimbay
1994 Nukus - Sultan Üveys (79 km)
1996 Tuyamuyun - Turtkul (60 km)
1996 Şimbay - Kumşungül
Yanvar 1995 - 1 fevral 2001 Üçkuduk II - Sultonuizdağ (342 km)
Dekabr 1995 - 20 avqust 2009 Taşguzar - Kumkurqan
1997 -? Yakkabağ - Çıraqçı (12 km)
1998-1999 Şavat - Cumurtau (55 km)
1 fevral 2001-ci ildə Şalkar-Miskin dəmir yolu istifadəyə verilir.
22 yanvar 2010 - noyabr 2010 Hayraton - Məzari-Şərif (Əfqanıstan) (75 km)
27 iyul 2010-cu ildə Tukimaçi-Anqren dəmir yolu xəttinin elektrikləşdirilməsi başa çatır.
2015-ci ilin sentyabr ayında yüksək sürətli dəmir yolu Səmərqənddən Qarşiyə qədər uzadılır.
22 iyun 2016 Anqren-Pap (129 km) istifadəyə verilir.
2016-cı ilin sentyabr ayında sürətli dəmir yolu Səmərqənddən Nəvai və Buxaraya qədər uzadılır.
2016-cı ildə 397 km uzunluğunda yeni Kanimex-Miskin dəmir yolu xəttinin tikintisinə başlanılır, lakin 2017-ci ilin mart ayında tikinti mərhələsində başlanğıc nöqtəsinin dəyişdirilməsinə qərar verilir və inşaat Buxara stansiyasından başladyır. 1 sentyabr 2017-ci ildə uzunluğu 355 km olan Buxara-Miskin dəmir yolu xəttinin tikintisi başa çatır.
2017-ci ildə fevral ayında Ürgənç-Xivə dəmir yolu xəttinin inşasına başlanılır. 2018-ci ilin noyabrında tikinti tamamlanır və Xivə stansiyasının yeni bir binası da inşa edilir.
2017-ci ilin sentyabr ayında Qarşı-Kitab dəmir yolu xəttinin yenidən qurulması və elektrikləşdirilməsinə başlanılır. 2018-ci ilin sentyabrından bu xətt üzrə "Afrosiyob" (Daşkənd-Kitab) sürətli qatarının hərəkəti təşkil edilir.
2021-ci ilin fevralında Daşkənddən Əndicana Namanqan şəhəri üzərindən keçməklə sərnişin qatarlarının hərəkəti açılir.
Bohol adası
Bohol adası (Bohol) — Filippinnin sahəsinə görə onuncu ən böyük adası. İnzibati baxımdan eyni adlı vilayətə daxildir.
Coğrafiyası
Sebu adasından cənub-şərqdə, Leyte adasından isə cənub-qərbdə yerləşir. Mindanao adasından eyni adlı dənizlə ayrılır (bəzən bu dənizə Bohol dənizidə deyilir.)
Adanın sahəsi 3269 km², sahil xətdinin uzunluğu — 261 km-dir.
Əhalisi — 1 255 128 nəfərdir (2010 il).
İnzibati mərkəzi Taqbilaran şəhəridir (Tagbilaran).
Tarixi
Kaktiki olaraq kəşf olunduğu gündən XX əsrin birinci yarısına kimi İspaniyanın mülkiyyətində olmuşdur.
Resurslar
Bohol adası kifayət qədər dünya səviyyəli turizm obyektlkərinə sahibdir
Bohol adası Panqlaoya avtomobil şossesi ilə birləşir. Bu iki adada da kifayət qədər çimərliklər vardır. Ağ qumlara sahibdir. Turistləri bohiol adasının çayları da cəlb edir. Ən iri çayı lobokdur. Adanın mərkəzi ilə sahilə doğru axır. İnabanqa adanın şimal-qərbindən, Abatan cənub-qərbindən, İpil şimalından axır. Ada çoxlu şəlalə və mağaralara sahibdir. Ən cəlbedici şəlaləsi Maq-Asodur. Çayın suları sərinliyi ilə seçilir.
Bohol dayvinq həvəskarlarını özünə cəlb edir.
Təhsil
Bohol əyalətinin savadlılıq səviyyəsi 98 %-dir.
Ali təhsil müəssisələri:
Bohol Adası Dövlət Universiteti (BISU)
Müqəddəs Ad Universiteti (HNU)
Bohol Universiteti (UB)
BIT Beynəlxalq Kolleci (BIT-IC)
Immaculate Heart of Mary Seminary
AMA Computer College
STI College
PMI Colleges Bohol
Bohol Wisdom School
Bohol Northern Star Colleges
Bohol Northwestern College
Cristal e-College
Blessed Trinity College (BTC)
Batuan Colleges Inc. (BCI)
Trinidad Municipal College (TMC)
Asian Divine Light College
Bohol College of Science and Technology
Bohol International Learning College (BILC)
Görməli yerləri
"Şokolad təpələri" — konusa bənzər təpələrdir. Üzəriləri otlarla örtülmüşdür.
Carlito syrichta mərkəzi.
Lobok çayı — Bu çayda çay səfərləri təşkil edilir.
Maq-aso şəlaləsi (Mag-Aso)
Suraka ibn Malik
Suraka ibn Malik (, سراقة بن مالك) — Məhəmməd peyğəmbərin səhabələrindən biri.
Bioqrafiya
Mudlic qəbiləsindən idi. O, Məhəmməd peyğəmbərin Mədinəyə hicrəti zamanı, Qureyşlilərin Məkkə yaxınlığındakı bütün qəbilələrə Məhəmmədi diri və ya ölü onlara çatdıra biləcək hər kəsə 100 dəvə verməyə hazır olduqlarını bildirməsi ilə məşhurlaşır. Suraka mükafat almağa qərar verdi və Məhəmmədin axtarışına çıxdı. Səhrada xeyli məsafə qət edən Surakının atı büdrəməyə başlayır. Artıq qayıtmaq qərarına gələn Suraka Peyğəmbəri 2 səhabə ilə görüb, ona ox atmaq istəyir, lakin əli yerində donub qalır. Atının ayaqlarının quma batmağa başladığını gördü. Sonra Suraka Peyğəmbərə üz tutur, ondan atını buraxmasını istəyir və təqibi dayandıracağına söz verir. Peyğəmbər Allaha dua edir və atın ayaqları möcüzəvi şəkildə qumdan azad olur, lakin Suraka vəd edilən mükafatı xatırlayır və yenə Peyğəmbərin arxasınca getməyə başlayır. Yenə atının ayaqları quma ilişir və Suraka yenə Məhəmmədə yalvarmalı olur. Peyğəmbər Allahın köməkliyi ilə atı azad edir və Surakanın geri qayıtmasını, digər təqibçiləri dayandırmasını əmr edir.
Ayrılıqda Peyğəmbər dedi ki, əgər Suraka əmri yerinə yetirsə, mükafat olaraq fars şahı Xosrovun qiymətsiz bilərziklərini alacaq (o an bu vəd qeyri-mümkün görünürdü). Surakanın xahişi ilə Məhəmməd ilk fürsətdə onu qəbul edəcəyinə söz verdi — Əbu Bəkr bu vədi sümük boşqabına yazıb Surakaya verdi. Suraka təqib edənlərə ərazini diqqətlə taradığını, lakin Məhəmməd və onun yoldaşlarından heç bir əsər-əlamət tapmadığını bildirdi və yalnız Peyğəmbərin Mədinəyə çatması xəbərindən sonra onlarla görüşdən danışdı.
Müsəlmanlar Məkkəni fəth etdikdən sonra Suraka həmin sümük məktubu ilə Peyğəmbərə gəlib İslamı qəbul etdiyini bildirdi. İran üzərində qələbədən sonra şah sarayının xəzinələri Mədinəyə daşınan zaman xəlifə Ömər qənimətlər arasında bilərzikləri görüb Suraka hekayəsini xatırladı. Onu çağıraraq, ona fars şahının paltarı geyindirdi, tacını taxdı və Məhəmməd peyğəmbərin Surakaya vəd etdiyi bilərzikləri verdi.
Ləman Əlimuradova
Ləman Əlimuradova Azərbaycanı 2020, 2021, 2022 və 2023-cü illərdə Avropa Çempionatlarında təmsil edib. Nəticədə 2020-ci ildə 1 gümüş və 2 bürünc medala, 2022-ci ildə 3 bürünc medala, 2023-cü ildə isə 1 qızıl və 1 bürünc sahib olub. Azərbaycanı 2021-ci ildə baş tutan Olimpiya Oyunlarında təmsil edib.
Ləman Əlimuradova həm də 2021 və 2022-ci illərdə Dünya Çempionatında mübarizə aparıb. 2022-ci ildə Sofiya şəhərində baş tutan turnirdə onun da təmsil olunduğu qrup tarixi nəticəyə imza atıb. Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətova ibarət qrup 2022-ci il sentyabrın 18-də Bolqarıstanın Sofiya şəhərində baş tutan 39-cu Dünya Çempionatında 3 lent / 2 topla turnirdə 30.750 balla üçüncü pillənin sahibi olmaqla turnirin bürünc medallarına sahib olublar. Bu Azərbaycan idmanı tarixində bədii gimnastların qrup turnirində Dünya Çempionatında əldə olunan birinci və yeganə medaldır.
2023-cü il mayın 21-də isə 39-cu Avropa Çempionatında çıxış edən Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətova ibarət qrup 3 lent / 2 top turnirində 32.150 balla turnirin qalibi olaraq Azərbaycan idmanı tarixində bədii gimnastların qrup turnirdə birinci və yeganə çempionluğu əldə elədi.
Həyatı
Subaydır.
Karyerası
Ləman Əlimuradova 2017-ci ilin noyabrında şəhər çempionatında mübarizə apardı. Nəticədə Ləman Əlimuradova gənclər arasında turnirin gümüş medalına sahib oldu.
Ləman Əlimuradova 2018-ci ilin 15–16 noyabrında İsrailin Ramat-Qan şəhərində baş tutan "Venera Cup" beynəlxalq turnirində mübarizə aparadı. Fəridə Səfiyarzadə, Ləman Əlimuradova, Mədinə Əsədova, Milana Əsgərova, Nəzrin Cəfərzadə və Selcan Hacızadədən ibarət qrup ümumi nəticədə 16.000 balla beynəlxalq turnirin qızıl medallarına sahib olub.
2019-cu il: Gənclərin AGF Trophy turnirində qələbə
Daha sonra Fəridə Səfiyarzadə, Ləman Əlimuradova, Mədinə Əsədova, Milana Əsgərova, Nəzrin Cəfərzadə və Selcan Hacızadədən ibarət qrup 2019-cu ilin 20–22 aprelində baş tutan gənclər arasında "Azerbaijan Gymnastics Federation Trophy" beynəlxalq turnirində mübarizə apardı. Aprelin 20-də çoxnövçülüj turniri baş tutdu. Beş lentlə icra olunan proqramdan sonra qrup 18.050 balla İsrail, Belarus və Rusiya nümayəndələrindən sonra dördüncü pillədə qərarlaşmışdı. Qrupun medal qazanmaq şansları aşağı qiymətləndirildi. Bununla belə beş halqa ilə icra olunan proqram referilər tərəfindən 22.950 balla qiymətləndirildi və bu nəticəyə əsasən qrup proqramı birinci pillədə başa vurdu. Məhz bu proqram ümumi nəticəyə təsir göstərdi və qrup 41.100 balla gənclər arasında "Azerbaijan Gymnastics Federation Trophy" beynəlxalq turnirinin gümüş medalına sahib oldu. Qızıl medala İsrail, bürünc medala isə Rusiya gimnastları layiq görüldü. Bir gün sonra isə beş lent və beş halqa proqramları üzrə final mərhələsi baş tutdu. Beş lentlə icra oluna proqramın nəticələrinə əsasən qrup 18.350 balla turnirin gümüş medalına sahib oldu. Qızıl medala isə 20.450 balla Belarus nümayəndələri layiq görüldü. Beş halqa ilə icra olunan turnir isə gərgin idman mübarizəsi şəraitində baş tutdu. Həm Azərbaycan, həm də İtaliya təmsilçilərinin çıxışları referilər tərəfindən 21.500 balla qiymətləndirildi. Belə olan halda icra üzrə göstəricilər əsas götürüldü (Azərbaycan gimnastlarının icra balı 7.700, İtaliya gimnastlarının icra balı isə 7.600 idi). Bu göstəriciyə əsasən isə Azərbaycan nümayəndələri turnirin qızıl medalına sahib oldu. Bununla da Fəridə Səfiyarzadə, Ləman Əlimuradova, Mədinə Əsədova, Milana Əsgərova, Nəzrin Cəfərzadə və Selcan Hacızadədən ibarət qrup gənclər arasında "Azerbaijan Gymnastics Federation Trophy" beynəlxalq turnirinin nəticələrinə əsasən turniri 1 qızıl və 2 gümüş medalla başa vurdu.
Daha sonra Fəridə Səfiyarzadə, Ləman Əlimuradova, Mədinə Əsədova, Milana Əsgərova və Selcan Hacızadə ibarət qrup iyunda Polşanın Qdınya şəhərində baş tutan beynəlxalq turnirdə mübarizə apardı. Komanda ümumi nəticələrə əsasən gümüş medalın, 5 halqa ilə turnirin nəticələrinə əsasən isə bürünc medalın sahibi oldu. 5 lent turnirində isə qrup turnirin qalibi oldu.
İlin daha bir nüfuzlu turniri 18–22 iyulda Rusiyada baş tutan gənclər arasında Dünya Çempionatı oldu. Tarixdə birinci dəfə baş tutan bu turnirdə Azərbaycanı Fəridə Səfiyarzadə, Ləman Əlimuradova, Mədinə Əsədova, Milana Əsgərova və Selcan Hacızadə ibarət qrup təmsil elədi. Turniri birinci günündə qrup 5 halqa ilə turnirdə mübarizə apardı. Kompozisiyası referilər tərəfindən 20.900 balla qiymətləndirilən Azərbaycan qrupu təsnifat mərhələsini 33 qrup sırasında 8-ci pillədə başa vurdu və final mərhələsinə vəsiqə qazandı. Daha sonra qrup 5 lentlə turnirdə mübarizə apardı. Bu səfər qrup uğursuz çıxış elədi. Komanda 16.400 balla 32 qrup sırasında 11-ci pillənin sahibi oldu və final mərhələsinə vəsiqə qazana bilmədi. Ümumi nəticədə isə Fəridə Səfiyarzadə, Ləman Əlimuradova, Mədinə Əsədova, Milana Əsgərova və Selcan Hacızadə ibarət qrup gənclər arasında Dünya Çempionatını 37.300 balla 33 qrup sırasında 8-ci pillədə başa vurdu. Çempionatının son günündə qrup 5 halqa ilə turnirin final mərhələsində çıxış elədi. Təsnifat mərhələsində fərqli olaraq qrup bu səfər uğursuz çıxış elədi. Kompozisiyası referilər tərəfindən 19.950 balla qiymətləndirilən Azərbaycan gimnastları 8 qrup sırasısında 7-ci pillənin sahibi oldu.
2019-cu ilin nəticələrinə əsasən dörd beynəlxalq turnirdə mübarizə aparan Fəridə Səfiyarzadə, Ləman Əlimuradova, Mədinə Əsədova, Milana Əsgərova, Nəzrin Cəfərzadə və Selcan Hacızadədən ibarət qrup mövsümü 1 qızıl və 2 gümüş medalla başa vurdu.
2020-ci il: Avropa Çempionatında gümüş medal
2020-ci ilin əsas turniri avqustda Yaponiyada baş tutmalı olan XXXII Yay Olimpiya Oyunları idi. Olimpiadada mübarizə aparmaq üçün lisenziyalar 2019-cu ilin sentyabrında Azərbaycanda baş tutan Dünya Çempionatında verildi. Həmin tunirdə mübarizə aparan Aliyə Paşayeva, Ayşən Bayramova, Darya Sorokina, Diana Əhmədbəyli və Zeynəb Hümmətovadan ibarət qrup nəticələrə əsasən olimpiya lisenziyasına sahib oldu.
2020-ci ilin əvvəlindən bütün dünyanın COVID-19 pandemiyası cənginə aldı. Martın 24-də Beynəlxalq Olimpiya Komitəsi (BOK) tərəfindən XXXII Yay Olimpiya Oyunlarının təxirə salınması barədə qərar qəbul elədi. Həmçinin 20–24 mayda Kiyev şəhərində baş tutmalı olan Avropa Çempionatı da təxirə salındı. Bundan sonra olimpiadada debüt üçün daha bir il gözləməli olan Azərbaycanın əsas yığmasının bir sıra — Aliyə Paşayeva, Ayşən Bayramova və Diana Əhmədbəylinin yığmadan uzaqlaşdı. Bundan sonra bədii gimnastlardan ibarət Azərbaycan yığmasının baş məşqçisi Mariana Vasileva tərəfindən yeni qrup formalaşdırıldı. Köhnə qrupun heyətindən sadəcə Darya Sorokina və Zeynəb Hümmətova yeni qrupun heyətində də yer aldı. Qrupun digər üzvləri isə gənclərdən ibarət qrupun əsas üzvləri Ləman Əlimuradova, Məryəm Səfərova və Yelizaveta Luzan oldu.
Təxirə salınan Avropa Çempionatının 26–30 noyabrda Kiyev şəhərində baş tutması qərara alındı. Bu turnirdə Azərbaycanı Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət qrup təmsil elədi. Komanda əvvəlcə 5 topla turnirin təsnifat mərhələsində mübarizə apardı. Kompozisiyası referilər tərəfindən 34.600 balla qiymətləndirilən qrup təsnifat mərhələsini altı qrup sırasında birinci pillədə başa vurdu və final mərhələsinə vəsiqə qazandı. Bu həm də ümumi turnirdə Azərbaycan yığmasının medal şanslarını artırdı. 3 halqa / 4 gürz turnirində isə qrupun çıxışı referilər tərəfindən 31.700 balla qiymətləndirildi. Bu nəticələrə əsasən Azərbaycan təmsilçiləri altı qrup arasında sadəcə İsrail (33.475 bal) gimnastlarından geri qaldı. Bu nətilərə əsasən Azərbaycan qrupu bu turnirin də final mərhələsinə vəsiqə qazandı. Ümumi turnirdə isə Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət qrup 66.300 balla Avropa Çempionatının gümüş medalına sahib oldu. Turnirin qalibi isə 67.575 balla İsrail gimnastları oldu. Həmçinin Azərbaycan gimnastları altı ildən sonra birinci dəfə qrup turnirində Avropa Çempionatının medalına sahib oldu. Avropa Çempionatında həmçinin gənclər və seniorlardan ibarət qrupların nəticələrinin cəminə əsasəndə medallar verildi. Bu nəticələrə əsasən gənclərdən və seniorlardan ibarət Azərbaycan qrupu turnirin bürünc medallarına sahib oldu. Daha sonra Azərbaycan qrupu ayrı-ayrı alətlər üzrə final mərhələlərində mübarizə apardı. Qrup əvvəlcə 5 halqa ilə turnirin final mərhələsində çıxış elədi. Kompozisiyası referilər tərəfindən 31.450 balla qiymətləndirilən Azərbaycan təmsilçiləri nəticələrə əsasən altı qrup sırasında dördüncü pillənin sahibi oldu. Turnirin sonunda Azərbaycan qrupu 3 halqa / 4 gürz turnirinin final mərhələsində mübarizə apardı. Referilər tərəfindən çıxışı 30.650 balla qiymətləndirilən qrup nəticələrə əsasən Avropa Çempionatının bürünc medalına sahib oldu. Bununla da Ləman Əlimuradova debüt Avropa Çempionatında 1 gümüş və 2 bürünc medala sahib oldu. Turnirdən sonra müsahibəsində Ləman Əlimuradova bunları bildirdi: "Bizim qazandığımız medallar məşqçilərin əməyidir. Məhz onların sayəsində biz bu cür nəticə qazandıq".
2021-ci il: Olimpiya Oyunlarında mübarizə
2021-ci ildə də bədii gimnastlardan ibarət Azərbaycan yığmasının əsas qrupu Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət oldu. Bu qrupun birinci turniri 26–28 martda Bolqarıstanın Sofiya şəhərində baş tutan FIG World Cup beynəlxalq turniri oldu. Turnirin birinci günü qup beş topla turnirdə mübarizə apardı. Kompozisiyası referilər tərəfindən 37.450 balla qiymətləndirilən qrup nəticələrədə əsasən 11 qrup sırasında üçüncü pillədə qərarlaşdı və final mərhələsinə vəsiqə qazandı. Üç halqa / dörd gürz turnirinin təsnifat mərhələsində isə qrupun çıxışı 33.500 balla qiymətləndirildi. Bu nəticələrə əsasən Azərbaycan təmsilçiləri 11 qrup sırasında dördüncü pillənin sahibi oldu və bu turnirin də final mərhələsinə vəsiqə qazandı. Ümumi nəticədə isə Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət qrup 70.950 bal topladı. Bu nəticələrə əsasən Azərbaycan qrupu sadəcə Bolqarıstan təmsilçilərindən (84.350) geri qaldı və turnirin gümüş medalına sahib oldu. Turnirin növbəti günü ayrı-ayrı alətlərdə final mərhələsi baş tutdu. Azərbaycan qrupu əvvəlcə beş topla turnirdə mübarizə apardı. Bu turnirdə qrup uğursuz çıxış elədi və 26.400 balla 8 qrup sırasında sonuncu, 8-ci pillədə qərarlaşdı. Üç halqa / dörd gürz turnirinin final mərhələsində isə Azərbaycan qrupunun çıxışı referilər tərəfindən 33.450 balla qiymətləndirildi. Bu nəticələrə əsasən qrup turnirin bürünc medalına sahib oldu.
İlin növbəti nüfuzlu turniri 6–10 mayda Azərbaycanda baş tutan FIG World Cup beynəlxalq turniri oldu. Bu turnirdə də Azərbaycan qrupunun heyəti Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət idi. Komanda əvvəlcə beş topla turnirin təsnifat mərhələsində mübarizə apardı. Qrupun çıxışı referilər tərəfindən 43.000 balla qiymətləndirildi. Bu nəticələrə əsasən Azərbaycan təmsilçiləri 11 qrup sırasında üçüncü pillənin sahibi oldu və final mərhələsinə vəsiqə qazandı. Üç halqa / dörd gürz turnirində isə qrup 38.850 balla 11 qrup sırasında dördüncü pillənin sahibi oldu. Bu nəticələrə əsasən Azərbaycan gimnastları final mərhələsinə vəsiqə qazansa da, ümumi nəticədə medal qazana bilmədi. Komanda ümumi nəticədə turniri 81.850 balla 11 qrup sırasında dördüncü pillədə başa vurdu. Turnirin növbəti günü ayrı-ayrı alətlərdə final mərhələsi baş tutdu. Azərbaycan gimnastları əvvəlcə beş topla turnirin final mərhələsində çıxış elədi. Kompozisiyası referilər tərəfindən 44.000 balla qiymətləndirilən qrup turniri üçüncü pillədə başa vurdu və bürünc medalın sahibi oldu. Daha sonra qrup üç halqa / dörd gürz turnirinin final mərhələsində mübarizə apardı. Nəticədə Azərbaycan gimnastları turniri 37.600 balla 8 idmançı sırasında beşinci pillədə başa vurdu. Bununla da Azərbaycan qrupu turniri cəmi bir bürünc medalla başa vurdu.
İlin birinci nüfuzlu turniri 8–14 iyunda Bolqarıstanın Varna şəhərində baş tutan Avropa Çempionatı oldu. Bu turnirdən əvvəl bədii gimnastlardan ibarət Azərbaycan yığmasının baş məşqçisi Mariana Vasileva qrupun heyətində əvəzləmə elədi. Məryəm Səfərova qrupun heyətindən çıxarıldı və qrupa Nərminə Səmədova daxil edildi. Nərminə Səmədova heç bir zaman qrup turnirlərdə çıxış eləməmişdi. Səmədova 2014–2019-cu illərdə fərdi turnirlədə çıxış eləmişdi və bir-sıra beynəlxalq turnirlərdə medallara sahib olmuşdu.
Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətovadan ibarət qrupun birinci turniri Avropa Çempionatı oldu. Komanda əvvəlcə çempionatın təsnifat mərhələsində mübarizə apardı. Beş topla turnirdə çıxışı referilər tərəfindən 41.750 balla qiymətləndirilən qrup nəticələrə əsasən 18 qrup sırasında yeddinci pillədə qərarlaşdı və final mərhələsinə vəsiqə qazandı. 3 halqa / 2 gürz turnirində isə qrup uğurla çıxış elədi. Kompozisiyası refeirilər tərəfindən 40.475 balla qiymətləndirilən qrup nəticələrə əsasən dördüncü pillənin sahibi oldu və final mərhələsinə vəsiqə qazandı. Beş topla turnirin çıxışı uğursuz olduğuna görə bu ümumi nəticəyə ciddi təsir elədi. Nəticədə Azərbaycan təmsilçiləri 82.225 balla 18 qrup sırasında yeddinci pillənin sahibi oldu. Turnirin növbəti günü ayrı-ayrı alətlərdə final mərhələsi baş tutdu. Komanda əvvəlcə beş topla turnirin final mərhələsində çıxış elədi. Kompozisiyası referilər tərəfindən 43.700 balla qiymətləndirilən Azərbaycan təmsilçiləri nəticələrə əsasən turniri altıncı pillədə başa vurdu. 3 halqa / 2 gürz turnirində də qrup medala sahib ola bilmədi. Komandanın çıxışı referilər tərəfindən 41.750 balla qiymətləndirilən qrup nəticələrə əsasən turnrii dördüncü pillədə başa vurdu. Bununla da qrup Avropa Çempionatını medalsız başa vurdu.
XXXII Yay Olimpiya Oyunları thumb|390x390px|alt=|[[2020 Yay Olimpiya Oyunları|XXXI Yay Olimpiya Oyunlarında mübarizə aparan Azərbaycan qrupu: Ləman Əlimuradova, Yelizaveta Luzan, Nərminə Səmədova, Darya Sorokina və Zeynəb Hümmətova]]
İyulun 8-də bədii gimnastlardan ibarət Azərbaycan yığmasının məşqçiləri tərəfindən 15 gün sonra baş tutacaq XXII Yay Olimpiya Oyunlarında mübarizə aparacaq heyəti açıqlandı. Heyətə Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətova daxil edildi.
Olimpiadadan əvvəl Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətova ibarət qrup İsrailin Təl-Əviv şəhərində baş tutan FIG Qran-Pri turnirində mübarizə apardı. Komanda turnirində bürünc medala sahib olan Azərbaycan qrupu ümumi turnirdə, 5 topla turnirdə və 3 halqa / 2 gürz turnirində də bürünc medalların sahibi oldu.
COVID-19 pandemiyası səbəbilə təxirə salınan XXXII Yay Olimpiya Oyunları 22 iyul-8 avqustda Yaponiyada baş tutdu. Azərbaycan sonuncu dəfə bədii gimnastların qrup turnirində 12 il əvvəl təmsil olunmuşdu. Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətova ibarət qrup iyulun 7-də mübarizə apardı. Təsnifat mərhələsində qrup əvvəlcə 5 topla proqramı icra elədi. Nəticədə qrupun çıxışı referilər tərəfindən 36.700 balla qiymətləndirildi. Bu nəticəyə əsasən qrup beş topla turnirdən sonra 14 qrup sırasında 10-cu pillədə qərarlaşdı. Daha sonra gimnastlar 3 halqa / 2 gürz turnirində mübarizə apardı. Bu səfər qrupun çıxışı referilər tərəfindən 37.650 balla qiymətləndirildi. Nəticədə qrup onuncu pillədə qərarlaşdı. Ümumi nəticələrə əsasən isə Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətova ibarət qrup təsnifat mərhələsini 74.350 balla onuncu pillədə başa vurdu və olimpiadanın final mərhələsinə vəsiqə qazana bilmədi.
Olimpiadadan sonra bədii gimnastlardan ibarət Azərbaycan yığmasının baş məşqçisi Mariana Vasileva Azərbaycan qrupunun heyətində əvəzləmə elədi. Nərminə Səmədova qrupun heyətindən çıxırıldı və onun əvəzinə qrupa Güllü Ağalarzadə daxil edildi. 18 yaşlı Güllü Ağalarzadə gənclər arasında beynəlxalq turnirlərdə bir sıra uğurlara imza atmışdı.
2022-ci il: Dünya Çempionatında tarixi uğur
2022-ci ilin birinci nüfuzlu turniri 22–24 apreldə Azərbaycanda baş tutan FIG World Cup turniri oldu. Bu turnirdə Azərbaycanı Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətova ibarət qrup təmsil elədi. Komanda əvvəlcə təsnifat mərhələsində beş halqa ilə turnirdə mübarizə apardı. Kompozisiyası referilər tərəfindən 33.050 balla qiymətləndirilən Azərbaycan təmsilçiləri nəticələrə əsasən 14 qrup sırasında sadəcə İtaliya gimnastlarından geri qaldı. Daha sonra Azərbaycan gimnastları 3 lent və 2 topla proqramı icra elədi. Bu çıxışı referilər tərəfindən 30.600 balla qiymətləndirilən Azərbaycan qrupu bu səfər də 14 qrup sırasında sadəcə İtaliya gimnastlarından geri qaldı. Ümumi nəticədə Azərbaycan gimnastları 63.650 balla turnirin gümüş medalına sahib oldu. Turnirin növbəti günü ayrı-ayrı alətlərdə final mərhələləri baş tutdu. Azərbaycan gimnastları əvvəlcə beş halqa ilə turnirdə mübarizə apardı. Komandanın bu çıxışı referilər tərəfindən 32.850 balla qiymətləndirildi. Azərbaycan təmsilçilərinin əsas rəqibi hesab olunan İtaliya nümayəndəsi isə 0.400 bal az — 32.450 bal topladı. Bununla da Azərbaycan qrupu turnirin qızıl medalına sahib oldu. 3 lent və 2 topla proqramda isə Azərbaycan gimnastları uğursuz çıxış elədi. Kompozisiyası referilər tərəfindən 24.750 balla qiymətləndirilən qrup nəticələrə əsasən turniri beşinci pillədə başa vurdu. Bununla da Azərbaycan qrupu turniri bir qızıl və bir gümüş medalla başa vurdu.